
Koha-aadressi määramine
(Õhtu tn 10a)
1. Asjaolud ja menetluse käik
Vastavalt Vabariigi Valitsuse 20.12.2007 määrusele nr 251 „Aadressiandmete süsteem“ tuleb kogu vabariigis korrastada aadressiandmed. Nimekirja korrastamist vajavatest objektidest leiab ADS menetlusrakendusest iga omavalitsuse kohta eraldi.

Maaüksuse, katastritunnusega 51107:026:0062 lähiaadress, Õhtu tn 10/1 ei sobi sellisel kujul ja ei vasta ruumiandmete seadusega kehtestatud koha-aadressi määramise nõuetele.

Seoses sellega viib Narva Linnavalitsus läbi koha-aadressi korrastamise menetluse, määrates nimetatud maaüksusele lähiaadress, Õhtu tn 10a.

Kõnesoleva krundi omanik on andnud aadressi muutmiseks telefoni teel nõusoleku.

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51107:026:0062 aadress Narva linn, Õhtu tn 10a (asendiplaan lisatud). 

4. Rakendussätted
4.1  Korraldus jõustub teatavakstegemisest;

4.2 Kohustada Narva Linnavalitsuse Arhitektuuri- ja Linnaplaneerimise Ametit teha korraldus maaüksuse omanikule teatavaks;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

